Société électrique de l'Our

D'Société électrique de l'Our, kuerz SEOD'Ofkierzung SEO respektiv S.E.O. gëtt an der Praxis op zwou Manéieren ausgeschwat: offiziell gëtt se als Sigel ausgeschwat, deemno [s e o] (all Buschtaf eenzel), am Volleksmond éischter als Akronym [seeo] (als ee Wuert). ass eng Aktiegesellschaft déi den 29. Mee 1951 gegrënnt gouf. Si huet hire Sëtz an der Stad Lëtzebuerg. Haaptaktionäre si mat jeeweils 40,3 % de Lëtzebuerger Staat an dee däitschen Energieversuergungskonzern RWE Power.

Nieft dem Pompelspäicherwierk Veianen bedreift d'SEO och deelweis iwwer Duechtergesellschaften 12 Lafwaasserkraaftwierker an ass bei en ettleche Wandenergieanlage bedeelegt.

D'SEO ass u follgende Gesellschaften, déi am Beräich vun den erneierbaren Energië schaffen, bedeelegt:

 Agence de l'Energie S.A.
 Cedecel France S.A.: exploitéiert 4 hydroelektresch Zentralen a Frankräich, déi am Zesummenhank mat der Kanaliséierung vun der Musel gebaut goufen, an zwar déi op de Wierker vu Koenigsmacker, Uckange, Liégot a Pompey. De Stroum deen do produzéiert gëtt un d'franséischt Stroumnetz geliwwert.
 Cefralux S.à r.l.: exploitéiert déi hydroelektresch Zentral op der Staustuf Schengen-Opech.
 Soler S.A.: gehéiert zu 50 % der SEO an zu 50 % der CEGEDEL an exploitéiert follgend Kraaftwierker: Kraaftwierk Rouspert, Kraaftwierk zu Ettelbréck an d'Kraaftwierker zu Esch-Sauer. 
 Wandpark Burer Bierg S.A.
 Wandpark Gemeng Hengischt S.A.
 Wandpark Kehmen-Heischent S.A.
 Windpower S.A.

 Um Spaweck 
 Websäit vun der SEO

Kategorie:Lëtzebuergesch Entreprisen